Grundejerforeningen Dyrekærgaard 17 februar 2023

**Beslutningsreferat**

Virtuelt bestyrelsesmøde den 15.2.2023 kl. 19

Deltagere:

Jørgen Langkjær

Niels-Erik Olsen

Peter Ladischensky(formand)

Flemming Joensen(sekretær)

(Flemming Denker ikke tilstede(udtrådt))

Dagsorden:

1 Follow-up fra sidste møde d. 5 november 2022

2 Vejenes tilstand efter renovering

3 Foreningens økonomi

4 IT forsikring

5 Fællesarealet, fældning – hvad stiller vi op?

6 Besigtigelser, skrivelser og opfølgning

7 Dato for næste generalforsamling

Ad 1

Followup på sidste møde.

Et vigtigt punkt idet F. Denker har udarbejdet breve til udsendelse til grundejere der ved besigtigelse viste sig ikke at have beskåret, fældet mv. Ifølge referatet skulle F. Joensen stå for udsendelse af ovennævnte breve.

På forespørgsel i februar 2023 viser det sig at F. Joensen har forsømt at sende disse breve. Joensen mener at de bedre kunne sendes omkring påske fordi der efter påske er flisning. Dette er imidlertid ikke hvad bestyrelsen besluttede den 5.11.22. Flemming Joensen har egenrådigt tilsidesat bestyrelsens beslutning på trods.

Formanden udtrykte, sammen med Langkjær og Olsen, misbilligelse og tvivl om Joensen i fremtiden vil udføre beslutninger som er vedtaget af et flertal i bestyrelsen. På den baggrund mente formanden at Joensen burde forlade bestyrelsen. Joensen henviste til at han var valgt for to år og afviste at drage konsekvensen af sit svigt.

Joensen meddelte at han vil udsende brevene til de berørte grundejere

Ad 2

Vejenes tilstand blev drøftet. Sidevejene skønnes i vidt omfang ”i orden” idet der ikke kører tung trafik her. På Rivedalen køres granitten ud i siden og efterlader vejmidten mere bar. Vi har også observeret lunker hvor regnvandet samler sig. Jørgen har kontakt til NCC/Mickey og denne kommer på besøg og kigger på sagen. Mickey kommer alligevel i forbindelse med inspektion af de kloakker/faskiner hvor NCC har fyldt grus/bitumen i. Vi anmoder om gode råd til hvad vi stiller op med udbedring af opståede lunker. Vi er klare på at vejkassen er dårlig; i samme stand som før renoveringen. så alle opståede fejl kan ikke umiddelbart lastes NCC.

Der fremkom løsningsforslag hvor varm asfalt udlægges og granitskærverne presses ned efterfølgende. Jørgen har en dialog med Brian derom; vi må høre hvad Mickey siger. Jørgen og Niels Erik er på sagen.

Vi har fået tilbud fra Brian på fejning af skærverne ind mod midten af vejen på Rivedalen og Helenevangen. Pris 4000.- + moms. En sådan fejning er bedst når vejret er varmere hvor det vil være nemmere at presse skærverne ned i underlaget.

Ad 3

Foreningens økonomi. På vejkonto står kr. 18.000 kr. tilbage og 291.000 på driftskonto. Dette er efter vi i 2022 overførte kr. 150.000 fra driftskontoen til vejkontoen. På grund af den lidt pressede økonomi skal vi ikke igangsætte større ting. Jørgen undersøger om NCC kan komme med yderligere krav.

Efterfølgende har Jørgen oplyst at vi har tilbageholdt kr. 94.414,93 som vi måske ender med at skulle betale.

Ad 4

Jørgen mener vi bør have en IT forsikring som dækker os som virksomhed. Det var der bred enighed om, prisen er 425.- kr. som tegnes i Tryg. Siden bestyrelsesmødet har Jørgen sørget for at vi pr. 17.2.23 er dækket både med bestyrelsesansvarsforsikring samt netbanksforsikring. Vores Erhvervsansvarsforsikring i Topdanmark er opsagt til udløb 01.01.26 og flyttes til Tryg.

Ad 5

Fællesarealet- fældning stilles i bero, undtagen en stor vissen gren som Jørgen beder Brian fjerne (er i gang)

Ad 6

Skrivelser om vedligehold: Joensen lovede at sende de under Ad 1 nævnte breve – Brevene ligger på hjemmesiden; Jørgen har udsendt link hertil.

Ad 7

Datoen for næste generalforsamling er fastsat til søndag den 6.8.2023. Formanden har d.d. booket Helene Centret og har fået bekræftelse fra dem.

Referent Peter Ladischensky